GiliGold/VAD_KnessetCorpus huggingface dataset:
אורית סטרוק: מי שלא הספיק בפורים, בין קריאת מגילה אחת לשנייה לקרוא את הנוסח החדש שאלעזר שטרן המציא לכבוד - - -
אלי בן-דהן: מה קראת עכשיו, את (1)?
הלשכה המשפטית: קראתי את סעיף 12(ב)(1) ו-(2).
הלשכה המשפטית: זה הנוסח שפורסם ביום חמישי באתר.
אלי בן-דהן: זה בקריאה הראשונה גם לא היה.
אלי בן-דהן: זו סטייה מכל - - -
אורית סטרוק: הרב אלי, איך יכול להיות שבפורים הלכת לשמוע מגילה וקראת את המגילה פעמיים - - -
יריב לוין: רבותי, אנחנו לא דנים - - -
דוד רותם: אני קורא אותך לסדר פעם שלישית ואני אוציא אותך.
אורית סטרוק: זו פעם ראשונה.
אורית סטרוק: עם הפטיש זו פעם ראשונה.
דוד רותם: הפטיש לא בעסק.
יריב לוין: אדוני היושב-ראש, תגן על זכותנו שיהיה פה דיון - - - וענייני.
דוד רותם: אני אקרא אותך לסדר פעם שלישית ותהיי בחוץ.
דוד רותם: אני כבר אומר לך.
הלשכה המשפטית: "(ד) בכל מותב של בית דין לגיור שקבע הרב הצבאי הראשי, יישב דיין גיור אחד שייבחר על ידי ראש מערך הגיור או הרב הצבאי הראשי, והוא יהיה ראש ההרכב, ושני רבנים צבאיים שהם דייני גיור או כשירים לכהן כדייני גיור, שייבחרו על ידי הרב הצבאי הראשי.
הלשכה המשפטית: (ה) דיין גיור לא ישב בהרכב אם הוא עלול להימצא, במישרין או בעקיפין, במצב של ניגוד עניינים בשל עניין אישי או בשל סיבה אחרת.
הלשכה המשפטית: " 13.
הלשכה המשפטית: הליך הגיור "(א) אדם המבקש לעבור הליך של גיור (להלן – המתגייר) על פי הוראות פקודה זו, רשאי לבחור את בית הדין לגיור שבפניו יעבור את ההליך, ללא קשר למקום מגוריו.
הלשכה המשפטית: (ב) בתוך 30 ימים מסיום הליך הגיור, תינתן תעודת אישור לפי סעיף 2(1).
הלשכה המשפטית: (ג) בתוך 15 ימים לאחר מתן תעודת אישור לפי סעיף קטן 2(1), יימסר תיק בית הדין למערך הגיור אשר יבדוק אם הושלמו ההליכים שנקבעו בהתאם להחלטת בית הדין, ואם מצא כי הושלמו כל ההליכים האמורים, תונפק למתגייר תעודה לפי הוראות סעיף 2(2).
הלשכה המשפטית: " 14.
הלשכה המשפטית: החלטת בית הדין "החלטת בית הדין תהיה מנומקת, תינתן בכתב ותיחתם בידי חברי בית הדין.
הלשכה המשפטית: " 15.
הלשכה המשפטית: ערעור "(א) החלטת בית דין לגיור ניתנת לערעור על ידי המתגייר בתוך 45 ימים מיום שהומצאה למתגייר, לפי כללים שיקבע השר בהתייעצות עם הרב הראשי לישראל; (ב) ערעור כאמור בסעיף קטן (א), יידון בפני רכב שימנה ראש מערך הגיור מבין דייני הגיור.
הלשכה המשפטית: " 16.
הלשכה המשפטית: דין משמעתי "(א) חוק שירות המדינה (משמעת), התשכ"ג-1963, יחול על חברי בית דין לגיור, בשינויים מחויבים, כאילו היו עובד המדינה.
דוד רותם: - - - ולכן אמרתי לך לצאת.
אורית סטרוק: טוב, אני יוצאת כי יושב-ראש הוועדה מנהל את הוועדה בצורה דיקטטורית, הוא לא נותן לחברי כנסת להתבטא.
דוד רותם: יושב-ראש הוועדה ינהל את הישיבה איך שהוא רוצה.
אורית סטרוק: "איך שהוא רוצה", ואיך שהוא רוצה זה דיקטטורית.
דוד רותם: מה שלא מוצא חן בעיניך - - -
אורית סטרוק: מה שלא מוצא חן בעיני שאתה מנהל את הוועדה בצורה דיקטטורית.
אורית סטרוק: לכן אני מוצאת לנכון לציין את זה, ולציין שזאת הסיבה שאני יוצאת.
אורי מקלב: תראה איך שהעולם עגול, אדוני.
אורי מקלב: הרי יום לפני אתה בין אלה שהוציאו אנשים ועכשיו אתה מוציא אותה.
אורי מקלב: תחשוב שזה יכול לעבוד בשני הצדדים.
אורית סטרוק: אני חושבת שזה בהחלט מאוד לא ראוי שאנשים שיש להם הסתייגויות, חברי כנסת שיש להם הסתייגויות - - -
<סדרן: - - -
אורית סטרוק: אני יוצאת אל תדאג.
אורית סטרוק: אתה יכול להיות רגוע.
אורי מקלב: רק בכוח - - -
אורית סטרוק: מה שמבקש היושב-ראש זה "קדוש, קדוש, קדוש", ואנחנו - - -
קארין אלהרר: חשבתי שרק דברי אלוהים זה "קדוש, קדוש, קדוש".
אורית סטרוק: מותר לי בינתיים להביע את זכות המחאה.
אורי מקלב: אורית, מספיקים לך רק שני סדרנים?
דוד רותם: את זכות המחאה תביעי בהזדמנות הבאה.
אורית סטרוק: בכל הזדמנות.
אורית סטרוק: בכל הזדמנות שיש הערות כל-כך משמעותיות לחוק ולא נאה לך, לא נאה ליושב-ראש הוועדה לשמוע את זה - - -
יריב לוין: כי את לא מעירה הערות משמעותיות - - -
דוד רותם: את לא מעירה הערות משמעותיות לשום סעיף בנייר הדיון.
יריב לוין: מהדקה הראשונה את רק מבזבזת את הזמן - -
אורית סטרוק: אני היחידה, היחידה שהערתי הערות משמעותיות.
אורית סטרוק: הכול נמצא בפרוטוקול.
יריב לוין: - - בנאומים בני חצי שעה על כל מיני נושאים אחרים.
אורית סטרוק: יושב-ראש הוועדה מקיים פה הצבעות לא חוקיות, לא חוקיות.
אורית סטרוק: הוא אומר לאנשים שאין - - -
<סדרן: תצאי.
אורית סטרוק: אל תדאג אני יוצאת.
אורית סטרוק: אין לך מה לדאוג.
אורית סטרוק: אם יש לך קושי, אתה יכול להביא סדרנית.
יריב לוין: היושב-ראש, אנא.
יריב לוין: אי-אפשר.
אורית סטרוק: היושב-ראש מקבל הצבעות לא חוקיות בניגוד למה שהוא ציין.
דוד רותם: תודה רבה, אני מבקש שתצאי החוצה.
יריב לוין: היושב-ראש, אנא, אי-אפשר.
אורית סטרוק: אני אצא.
אורית סטרוק: אין לך מה לדאוג, רק פשוט רציתי למחות, אדוני.
אורית סטרוק: עכשיו אתם יכולים בנחת ובשקט להמשיך לשרת - - - (חברת הכנסת אורית סטרוק יוצאת מאולם הוועדה)
דוד רותם: להצביע עוד פעם על הרביזיה?
יריב לוין: תרכז את ההצבעות.
אברהם מיכאלי: אל תשחק לי פה משחקים.
יריב לוין: אין בעיה לרכז את ההצבעות.
יריב לוין: תרכז את כל ההצבעות.
יריב לוין: חבל להתעסק עם כל הצבעה בנפרד.
יריב לוין: אנחנו צריכים ללכת לוועדת הכנסת, נגמור את הנושאים החדשים.
יריב לוין: נבוא הנה, נצביע על הכול.
יריב לוין: אין טעם.
הלשכה המשפטית: "(ב) על רבנים צבאיים היושבים במותב בית דין לגיור כאמור בסעיף 12(ד), יחול הדין המשמעתי החל מכוח חוק השיפוט הצבאי, התשט"ו–1955.
הלשכה המשפטית: "לא ייפתחו הליכי גיור על פי פקודה זו לנתין זר, לא יופנה נתין זר ללימודים והכנה לקראת גיור ולא יעבור נתין זר הליך גיור בפני בית דין לגיור, אלא בנסיבות מיוחדות שייקבעו על ידי השר ושר הפנים.
<רינה נשר: לנו יש הערה.
אברהם מיכאלי: יש הרבה הערות.
אברהם מיכאלי: נתחיל מההתחלה את כל ההערות.
דוד רותם: רבותי, כל ההערות בסוף.
הלשכה המשפטית: 18.
הלשכה המשפטית: נפקות הגיור "אין בהוראות פרק זה כדי למנוע הכרה בנפקותו של גיור לפי כל דין אחר.
הלשכה המשפטית: " 19.
הלשכה המשפטית: ביצוע, תקנות וכללים "(א) השר ממונה על פקודה זו והוא רשאי, באישור ועדת החוקה , חוק ומשפט של הכנסת, להתקין תקנות לביצועה ובכלל זה לקבוע אגרות.
יריב לוין: אי-אפשר לשמוע.
יריב לוין: הוא קורא את החוק.
יריב לוין: מספיק, נו.
אברהם מיכאלי: יריב, אתם לא צריכים היום להרים עלינו גם קול שנתחיל לפחד שאנחנו יושבים פה.
יריב לוין: אבל אי-אפשר לשמוע.
אברהם מיכאלי: אל תפחידו יותר מדי, באמת.
יריב לוין: אנחנו רוצים לשמוע את ההקראה.
אברהם מיכאלי: שיטת הניהול היום זה משהו אוטוקרטי.
הלשכה המשפטית: 19.
הלשכה המשפטית: "(א) השר ממונה על פקודה זו והוא רשאי, באישור ועדת החוקה, חוק ומשפט של הכנסת, להתקין תקנות לביצועה ובכלל זה לקבוע אגרות.
הלשכה המשפטית: (ב) ראש מערך הגיור יקבע את סדרי המינהל של בתי הדין לגיור, והוא רשאי לקבוע כללי אתיקה לדייני גיור בהתייעצות עם הרב הראשי לישראל.
הלשכה המשפטית: (ג) השר, בהסכמת שר האוצר, רשאי להחליט על תשלום גמול והחזרי הוצאות לחברי בית דין לגיור שאינם עובדי המדינה, בשיעור שיקבע.
הלשכה המשפטית: " 3.
הלשכה המשפטית: תחילה ותחולה "תחילתו של חוק זה 30 ימים מיום פרסומו (להלן – יום התחילה), והוא יחול על הליכי גיור שהחלו ביום התחילה או לאחריו.
הלשכה המשפטית: " 4.
הלשכה המשפטית: הוראות מעבר "(1) יראו את מערך הגיור שפעל ערב תחילתו של חוק זה מכוח החלטת הממשלה מס' 3613 מיום 7 באפריל 1998, כאילו הוקם כדין לפי הוראות חוק זה.
הלשכה המשפטית: (2) יראו את דייני הגיור שכיהנו לפני תחילתו של חוק זה מכוח" – אותה החלטת ממשלה בסעיף הקודם – "החלטת הממשלה מס' 3613 מיום 7 באפריל 1998, כאילו מונו כדין לפי הוראות חוק זה.
הלשכה המשפטית: (3) יראו רב צבאי בדימוס כרב צבאי לעניין הפקודה, למעט לעניין הדין המשמעתי, ולעניין זה יחולו עליו הוראות סעיף 10(א) לפקודה, כנוסחו בסעיף 2 לחוק זה.
<רינה נשר: יש לנו הערות לסעיף 17 ולסעיף 18.
איילת שקד: לנו יש הסתייגויות.
אברהם מיכאלי: איילת, נתחיל לפי הסדר.
דוד רותם: אני תיכף אקרא לאורית שתחזור לכל ההסתייגויות.
דוד רותם: יש לה עשר דקות לכל ההסתייגויות שלה.
<רינה נשר: גם בסעיף 17 וגם בסעיף 18 אנחנו מבקשים לחזור לנוסח כפי שהוא עבר בקריאה הראשונה.
<רינה נשר: אני עורכת-דין מהלשכה המשפטית של רשות האוכלוסין וההגירה – משרד הפנים.
<רינה נשר: לסעיף 17, אנחנו מבקשים לחזור לנוסח שהיה בקריאה הראשונה, שמדבר על זה שלא ייפתחו הליכי גיור לנתין זר, אלא בנסיבות מיוחדות, והכול כפי שיקבעו, השר ושר הפנים.
<רינה נשר: לא רק הנסיבות המיוחדות ייקבעו, אלא גם עניינים אחרים שהם בסמכותם של השרים, ולכן הנוסח צריך להיות "אלא בנסיבות מיוחדות, והכול כפי שקבעו" או "שיקבעו השר ושר הפנים".
אלעזר שטרן: אני חושב שזה אותו דבר.
אלי בן-דהן: זה לא אותו דבר.
<רינה נשר: זה לא אותו דבר.
<רינה נשר: אני יכולה להסביר את ההבדל.
אלי בן-דהן: זה ממש לא אותו דבר.
אלי בן-דהן: יש הבדלים.
<רינה נשר: אני יכולה להסביר את ההבדל אם רוצים.
<רינה נשר: הנוסח כמו שהוא עכשיו מאפשר לשרים רק לקבוע את הנסיבות המיוחדות בעוד שהנוסח כמו שהוא היה קודם, השרים יכולים לקבוע עוד דברים – פרוצדורה, סמכות של מי.
<רינה נשר: לכן מבחינתנו, ופה אני אומרת את עמדתו של שר הפנים, זה היה הנוסח שהסכמנו לו בקריאה הראשונה.
<רינה נשר: זה הנוסח שקיים היום בכללי הדיון בבקשות לגיור, ולכן אנחנו מבקשים שזה הנוסח שיהיה.
דב ליפמן: אלעזר, נדון בזה למעלה, בוועדת הכנסת.
<רינה נשר: אני אומרת שזאת - - -
אלי בן-דהן: רגע.
אלי בן-דהן: אני מציע, רינה, תמתיני.
אלי בן-דהן: אף אחד לא מקשיב לך.
אלי בן-דהן: חבל.
אלעזר שטרן: אנחנו מאוד מקשיבים.
אלי בן-דהן: אני נמצא פה.
אלי בן-דהן: אני רואה מי לא מקשיב.
אלי בן-דהן: זה לא לכבודך.
אלי בן-דהן: תמתיני בסבלנות.
<רינה נשר: תודה.
אלי בן-דהן: את עובדת מדינה, את צריכה שיכבדו אותך.
אורית סטרוק: האם אתה מבטל את ההצבעה ההיא?
דוד רותם: אני לא מבטל כלום, אני אעשה עוד הצבעה.
אורית סטרוק: תסביר.
קארין אלהרר: למה אנחנו מתעכבים?
דוד רותם: את רוצה להיות בשקט או שאת רוצה לצאת עוד פעם?
אורית סטרוק: תוציא אותי עוד פעם - - -
דוד רותם: כן, לא תהיה בעיה.
אורית סטרוק: כל פעם שתוציא אותי אני אגיד מה דעתי על ההתנהלות פה.
אורית סטרוק: אי-אפשר לענות לגופו של עניין ולהגיד אם ההצבעה ההיא מבוטלת או לא מבוטלת?
דוד רותם: את לא יכולה להגיב עכשיו על שום דבר, כי לא קיבלת רשות דיבור.
אורית סטרוק: כמו שכולם פה מדברים בלי רשות דיבור, לשם שינוי אני מדברת בלי רשות דיבור.
דוד רותם: אני נותן לכולם רשות דיבור.
דוד רותם: אין אף אחד שמדבר פה בלי רשות דיבור.
אורית סטרוק: אף אחד?
אורית סטרוק: אנחנו נבדוק בפרוטוקול כמה אנשים דיברו בדיון הזה בלי רשות דיבור.
דוד רותם: תבדקו כמה שאת רוצה.
אורית סטרוק: היחידה שדיברה עם רשות דיבור לאורך כל הדיון זו הייתי אני.
קארין אלהרר: גם ברשות דיבור דיברת.
אורית סטרוק: גם.
קארין אלהרר: זה נכון, גם.
אורית סטרוק: מי מנהל את הדיון עכשיו?
אורית סטרוק: אני אחכה שזה יחזור לקארין ואז אני אשאל אותה אם ההצבעה הקודמת מבוטלת.
דוד רותם: אורית, יש לך עשר דקות להציג - - -
<רינה נשר: אני רק לא סיימתי.
אורית סטרוק: יש פה איזו בחורה נחמדה שרוצה לדבר.
<רינה נשר: אני אומרת שוב.
<רינה נשר: הסעיף הזה מדבר על סמכותו של שר הפנים יחד עם השר לשירותי דת, ואני אומרת פה את עמדתו, לכן אני מבקשת שהנוסח יהיה כמו הנוסח שאנחנו הסכמנו אליו, והתיאום היה מחויב להיות גם אתנו, וזה שיהיה "בנסיבות מיוחדות, והכול כפי שיקבעו השר ושר הפנים".
אורית סטרוק: על איזה סעיף את מדברת?
<רינה נשר: זה לגבי סעיף 17.
<שאול פרבר: "הכול"?
<רינה נשר: "הכול".
<רינה נשר: מדברים על נתינים זרים - - -
אלי בן-דהן: 13 בקריאה הראשונה.
אלי בן-דהן: למי שמחזיק את הנוסח הכחול, סעיף 13.
יריב לוין: מה שבכחול, ניצמד לכחול.
אלעזר שטרן: אפשר להוסיף את המילה "הכול"?
<רינה נשר: זה לא להוסיף, זה כתוב - - -
אלי בן-דהן: אתה כל הזמן מגן עליו, והוא חוזר בו כל הזמן.
אלעזר שטרן: תנו לי לנסות.
אלי בן-דהן: אתה רואה.
אלעזר שטרן: אם מוסיפים את המילה "הכול"?
אלי בן-דהן: כל פעם הוא משנה את הכול - - -
אלעזר שטרן: אפשר להוסיף פה את המילה - - -
<רינה נשר: בדיוק כמו שיש בכחול.
דוד רותם: אלעזר, סליחה.
יריב לוין: אי-אפשר לשנות הכול עכשיו.
דוד רותם: סליחה, אני מבקש.
דוד רותם: עם כל הכבוד, רשמנו את ההסתייגות של משרד הפנים, ואנחנו נצביע.
<רינה נשר: אני לא חושבת שזאת אמורה להיות הסתייגות, זה הנוסח - - -
יריב לוין: היושב-ראש, אני חושב שאנחנו צריכים להיצמד לנוסח.
יריב לוין: במקום שבו יש נוסח כחול, צריך להיצמד אליו.
אורית סטרוק: זה מחזיר אותנו אחורה בכל הסעיפים?
יריב לוין: אני מציע שבמקרה הזה, כך נעשה.
יריב לוין: לפחות משרד הפנים הוא עדיין בקואליציה.
יריב לוין: סיעות שלא בקואליציה, זה סיפור אחר.
<רינה נשר: סליחה, עוד הערה.
<רינה נשר: באותו סעיף 17 אני רוצה להבהיר שנצמדים לנוסח שבכחול גם לגבי הרישה.
<רינה נשר: בנוסח הכחול מה שיש זה, "לא ייפתחו הליכי גיור לנתין זר, לא יפנה נתין זר ללימודים" וכו' וכו', ובנוסח שהועבר, כאן בסעיף 17 כתוב "לא ייפתחו הליכי גיור על-פי פקודה זו".
<רינה נשר: זה גם תוספת שלא הוסכמה אתנו, ואנחנו עומדים על זה שהנוסח שיהיה זה הנוסח כמו שעבר בקריאה הראשונה.
יריב לוין: אני מציע להיצמד לנוסח הכחול.
דוד רותם: בוא ניצמד לנוסח הכחול.
יריב לוין: א
יריב לוין: לעזר, אנחנו לא פותחים את הנוסח הכחול עכשיו.
אורית סטרוק: ניצמד לנוסח הכחול רק בסעיף הזה או בכל החוק?
יריב לוין: רק בסעיף הזה.
אלעזר שטרן: אני רוצה חוות-דעת משפטית של אלעזר.
יריב לוין: אל תרחיקו לכת, רבותי.
אלי בן-דהן: רק לגבי שר הפנים אסור, לשר הדתות מותר?
יריב לוין: הוא איש נפלא, רק חבר במפלגה שמצביעה נגד הקואליציה באופן שיטתי.
דוד רותם: יריב, תודה רבה.
אלעזר שטרן: אני רוצה להגיד לכם משהו.
דוד רותם: אורית, יש לך בבקשה עשר דקות לנמק את כל ההסתייגויות.
<רינה נשר: גם לגבי סעיף 18.
<רינה נשר: ההערה שלנו שוב, אותו דבר בסעיף 18, לחזור לנוסח שבכחול.
גלעד קריב: למה?
גלעד קריב: מה ההבדל?
גלעד קריב: בואו תסבירו?
<רינה נשר: אני יכולה להסביר.
<רינה נשר: אם יבקשו ממני פה להסביר, אני אסביר.
<רינה נשר: אם אני אתבקש, אני אסביר למה גם פה אנחנו עומדים על הנוסח כפי שהוא עבר בקריאה הראשונה.
<רינה נשר: אם רוצים שאני אסביר, אני אסביר.
אורית סטרוק: עכשיו אני לא בתור מנמקת הסתייגויות, בתור חברת ועדה שרוצה לדעת על מה אני מצביעה, אני רוצה להבין יותר טוב - - -
אורית סטרוק: ממנה.
<רינה נשר: מה ההבדל בנוסח לגבי סעיף 18?
אורית סטרוק: כמה ואיזה הערות יש לכם, כמשרד הפנים, על החוק המוצע?
<רינה נשר: לנו יש הערות על סעיף 17 ועל סעיף 18.
אורית סטרוק: 17 ו-18 בנוסח החדש, שהם 13 ו-14 - - -
<רינה נשר: 13 ו-14 בנוסח בקריאה הראשונה.
אורית סטרוק: את סעיף 17 הסברת.
<רינה נשר: את סעיף 17 הסברתי.
<רינה נשר: אם רוצים, אני אסביר גם את סעיף 18.
אורית סטרוק: אני מאוד רוצה להבין מה קורה בסעיף 18, שזה סעיף 14 של הקודם.
<רינה נשר: סעיף 14 שעבר בקריאה הראשונה, המטרה שלו היא לשמר את המצב המשפטי הקיים, כדי להבהיר שהנוסח של החקיקה הזאת - - -
אורית סטרוק: הרב אלי, סליחה שנייה, אני רוצה שגם אתה תקשיב למה שהיא אומרת.
<רינה נשר: הנוסח של סעיף 14, כפי שהוא עבר בקריאה הראשונה ושמופיע בחוברת הכחולה, אומר שאין פה כוונה לעשות איזה שינוי בסטטוס-קוו או במצב המשפטי כמו שהוא, ואומר שנפקות של גיור לפי הפרק הזה יהיה לצורך הוראות הפקודה.
<רינה נשר: סעיף 18, כמו שהוא מנוסח עכשיו, הוא אומר, "אין בהוראות פרק זה כדי למנוע הכרה בנפקותו של גיור לפי כל דין אחר", עלול להשתמע ממנו שיש נפקות לגיור לפי דין אחר.
יריב לוין: ברור לגמרי.
גלעד קריב: מה זאת אומרת?
גלעד קריב: יש נפקות לגיור על-פי חוק השבות?
<רינה נשר: אנחנו מדברים על גיור בישראל.
<רינה נשר: הסעיף, כמו שהוא נפתח בסעיף 14, אומר רק מה הנפקות של הגיור לפי החוק הזה.
<רינה נשר: הוא לא אומר שום דבר על נפקויות לפי חוקים אחרים.
גלעד קריב: גם סעיף 18.
<רינה נשר: הוא לא אומר שום דבר על נפקויות לפי דינים אחרים.
<רינה נשר: והסכמנו שלגבי החוקים האחרים ימשיך להתנהל דיון איפה שהוא מתנהל.
<רינה נשר: לכן אנחנו אומרים שהנוסח, כמו שהוא בסעיף 14, תואם את עמדת הממשלה, ואנחנו מסכימים לו.
<רינה נשר: קודם כול, אני מאוד מודה – איך קוראים לך?
<רינה נשר: עו"ד רינה נשר.
אורית סטרוק: - - - לעו"ד נשר ממשרד הפנים, שלפחות בשני סעיפים החזירה אותנו לשפיות, בואו נגיד כך.
דוד רותם: בואו נאמר ככה: אותך יהיה קשה להחזיר לשפיות.
אורית סטרוק: אני מעריכה מאוד...
אורית סטרוק: תודה רבה...
אלי בן-דהן: דודו, זה לא מתאים ולא מכובד.
אלי בן-דהן: באמת, דודו.
אלי בן-דהן: אני מוחה.
דוד רותם: אני שמח שאתה מוחה.
אלי בן-דהן: שיהיה כתוב בפרוטוקול שאני מוחה.
אלי בן-דהן: יש סוג של דברים שלא אומרים.
אלי בן-דהן: זה אמירות שלא נאמרות פה, ואני מוחה.
אורית סטרוק: כיוון שיושב-ראש הוועדה עלב בי, יצוין לפרוטוקול שאני בוכה.
דוד רותם: את תדברי על השפיות של כולם, רק אצלך אסור לדבר על שפיות.
אורית סטרוק: אני מבקשת, קודם כול - - -
אלי בן-דהן: אורית, שתי מים.
אלי בן-דהן: דודו, אולי תעבור להסתייגות של משרד המשפטים אחר-כך תחזור לאורית.
אלי בן-דהן: תן לה להירגע.
דוד רותם: ההסתייגות של משרד המשפטים.
<רוני נויבאואר: ראשית, אנחנו רוצים לומר, לגבי סעיף 18, שאנחנו תומכים בשתי ההערות של משרד הפנים.
<רוני נויבאואר: צריך לדעת שיש תיקים בבג"ץ וזאת גם עמדת היועץ המשפטי לממשלה באותם תיקים, לכן אנחנו חושבים שלא נכון להיכנס לזה לכאן.
<רוני נויבאואר: אנחנו לא רוצים לשנות את מצבנו לטובה ולא לשנות את מצבנו לרעה.
<רוני נויבאואר: בזה אנחנו חושבים שצריך להיות הגונים.
<רוני נויבאואר: חוץ מזה, יש לנו עוד כמה הערות, חלקן יותר מהותיות, חלקן פחות.
<רוני נויבאואר: אנחנו נגיד אותן ברציפות לגבי כל הצעת החוק.
<רוני נויבאואר: הן לא רבות.
<רוני נויבאואר: ראשית, בנוגע לסעיף 8(ב), אנחנו מבקשים - - -
אלי בן-דהן: לאט-לאט.
<רוני נויבאואר: בכשירות דיין גיור מדובר ש"לא ימונה לדיין גיור מי שהורשע".
<רוני נויבאואר: אנחנו רוצים להבהיר לפרוטוקול שמבחינתנו מי שהורשע, זה מי שעבר עבירה – גם אם הוא לא הורשע – והיינו מבקשים שהוועדה תשקול האם להרחיב את זה לכתבי אישום, שזה הדבר שנעשה היום בחוק התכנון והבנייה, שזה דבר אחד שאנחנו חושבים שמבחינת העניין כדאי לעשות.
<רוני נויבאואר: דבר נוסף, אנחנו רוצים להבהיר מבחינת הנוסח של סעיף 12(ג), שמדבר על זה שחברים במותב, בראשות רב מקומי, לפי סעיף קטן (ב), שאינם דייני גיור מכהנים, אינם חייבים במינוי, לפי סעיף 9.
<רוני נויבאואר: זה ברור שמי שבסעיף 12(ב), שהוא כבר דיין גיור, בוודאי הוא חייב מינוי.
<רוני נויבאואר: לדעתנו צריך להבהיר בנוסח שהכלל הזה חל לגבי מי שכיהן כדיין גיור ומי שהוא כשיר לכהן כדיין גיור.
<רוני נויבאואר: אנחנו חושבים שהנוסח לא מחודד עד הסוף.
הלשכה המשפטית: אני לא מבין את ההערה.
הלשכה המשפטית: כתוב "שאינם דייני גיור" - - -
<רוני נויבאואר: "שאינם דייני גיור מכהנים", הכוונה היא למי שכיהן כדיין גיור לפני תחילתו ומי שהוא דיין גיור.
<רוני נויבאואר: אנחנו חושבים שצריך שזה יהיה קצת יותר ברור.
<רוני נויבאואר: אני חושבת שכולם תמימי דעים עם זה.
הלשכה המשפטית: לא הבנתי.
<איגי פז: אפשר להוסיף ברישה את המילים " בכפוף להוראות סעיף קטן (ב)".
<רוני נויבאואר: מי שאינם דייני גיור מכהנים, אתה מתכוון לבוא ולומר מי שכיהן כדיין גיור ומי שמכהן בפועל כדיין גיור לפי (2).
<רוני נויבאואר: נכון?
<רוני נויבאואר: דיין גיור לפי פסקה (2) הוא דיין גיור שהתמנה.
הלשכה המשפטית: דיין גיור מכהן כבר עבר את הוועדה.
<רוני נויבאואר: אנחנו מסכימים על אותו דבר.
<רוני נויבאואר: בפסקה (1) כתוב "דיין גיור, מי שכיהן כדיין גיור", ובפסקה (2) לא כתוב מי שמכהן כדיין גיור או מי שהוא כשיר לכהן.
<רוני נויבאואר: לכן המילה "מכהנים", מבחינתך לדעתי מכוונת לשני אלה.
<רוני נויבאואר: זה עניין של נוסח.
הלשכה המשפטית: מי שהוא כשיר.
<רוני נויבאואר: זה פשוט למעט מי שהוא כשיר.
הלשכה המשפטית: מי שכיהן כדיין גיור או מי שהוא כשיר, הוא לא דיין גיור מכהן, הוא לא נכנס לתיבה של דיין גיור מכהן, כי או שהוא כשיר ולא מכהן, או שהוא כיהן בעבר והוא לא מכהן היום.
הלשכה המשפטית: אז בכל מקרה זה לא נכנס לתיבה הזאת.
<רוני נויבאואר: בסדר, אבל אנחנו חושבים שלא ברור.
<רוני נויבאואר: הנה, כבר אנחנו מתחילים לחדד.
<רוני נויבאואר: לי זה לא ברור מה נכתב כאן.
<רוני נויבאואר: "שאינם דייני גיור מכהנים", אתה מתכוון לדיין גיור שהתמנה לפי חוק זה.
<רוני נויבאואר: צריך לחדד את זה, כי במכהנים השתמשו בפסקה (1) בביטוי "דיין גיור, מי שכיהן כדיין גיור" - - -
הלשכה המשפטית: שם זה חלופות.
הלשכה המשפטית: דיין גיור, מי שכיהן כדיין גיור - - -
<רוני נויבאואר: כולנו מסכימים שדיין גיור היה צריך להתמנות על אף מה שכתוב בסעיף קטן (ג).
<רוני נויבאואר: זה רק משהו שצריך לחדד שם.
<רוני נויבאואר: אנחנו מבקשים מהוועדה עוד שני דברים.
<רוני נויבאואר: ראשית, לסעיף 15 – נראה לי שהמציע איננו כאן – אותנו הטרידו שני דברים, האחד, האפשרות שצריך לתת ערעור גם - -
אלי בן-דהן: זה על הערעור?
<רוני נויבאואר: - - לראש מערך הגיור או למישהו אחר גם לכיוון ההפוך.
<רוני נויבאואר: האם הערעור יכול לבוא תמיד רק מכיוונו של המתגייר או שיש מקום לתת ערעור גם למי שמגיע מהכיוון האחר.
<רוני נויבאואר: זה מחמת שאנחנו עוברים למודל ביזורי, מבוזר יותר, שהסמכויות של ראש מערך הגיור הן מינהליות כרגע, או כפי שייקבע, לכן יש מקום לתת אפשרות גם לערעור חוזר, וכמובן אם זה ראש מערך הגיור הוא כפוף לשיקול הדעת המינהלי ולסבירות מינהלית.
אלי בן-דהן: זאת אומרת, יכול להיות גם ערעור לא מצד - - -
<רוני נויבאואר: אנחנו מציעים לוועדה לשקול.
<רוני נויבאואר: מה שיותר חשוב לנו זו בקשה לעיון מחדש במקרה שנתגלו עובדות מהותיות שהיו ביסוד ההחלטה של בית דין לגיור, ועכשיו אנחנו מגלים שהיתה כאן הטעיה.
<רוני נויבאואר: בנסיבות שבהן הטעו את בית הדין לגיור, אנחנו מבקשים - - -
הלשכה המשפטית: בקשה לדיון מחדש מצד מי?
<רוני נויבאואר: או בית הדין לגיור או ערכאה אחרת, ככל שהמציע חושב שזה דבר נכון.
<רוני נויבאואר: אפשר באותה ערכאה ואפשר בערכאה אחרת, יותר גבוהה ממנה, אם רוצים לצמצם את האפשרויות האלה.
דוד רותם: אורית, הרב אלי מחייב אותי להתנצל בפניך.
אברהם מיכאלי: אתה מקבל את פסיקתו של הרב אלי?
דוד רותם: אני מקבל את פסיקתו.
אברהם מיכאלי: זה בסדר, אתה יכול להתנצל גם בלי שתקבל הנחיות - - -
<רוני נויבאואר: אדוני, חוק-יסוד: השפיטה לא חל.
<רוני נויבאואר: למיטב הבנתנו, ושאלנו – לא.
הלשכה המשפטית: רק שוב להבהיר, לא כל-כך הבנתי.
הלשכה המשפטית: הבקשה לעיון מחדש מטעם מי?
הלשכה המשפטית: מי יגיש את הבקשה הזאת?
<רוני נויבאואר: חשבנו שאם בית הדין לגיור כן גילה מידע שאותו אדם שמתגייר אמר לו מידע אחר, והמידע הזה היה מהותי – רק אם המידע הזה היה מהותי - - -
הלשכה המשפטית: זו לא בקשה לעיון מחדש, אלה שבית הדין מחליט לבדוק מחדש החלטה שלו.
הלשכה המשפטית: הוא לא מגיש לעצמו בקשה.
<שאול פרבר: קוראים לזה "ביטול גיור".
<שאול פרבר: זה ביטול גיור.
אלי בן-דהן: זה עדיין לא ביטול גיור, זה לערער.
<רוני נויבאואר: זה לא ביטול גיור.
<רוני נויבאואר: אנחנו חושבים שאפשר לאחד את זה לערכאה אחת ספציפית גבוהה יותר ולא כל בית דין, זה גם בסדר.
<רוני נויבאואר: אבל אם יש נסיבות - - -
הלשכה המשפטית: מי פותח בהליך?
הלשכה המשפטית: מי יוזם אותו?
אלי בן-דהן: ראש מערך הגיור.
הלשכה המשפטית: מי פותח את זה?
אלי בן-דהן: אני חושב שראש מערך הגיור.
הלשכה המשפטית: אז צריך להבהיר את הנקודה הזאת.
אלי בן-דהן: אני אומר את דעתי.
אלי בן-דהן: אני חושב שיותר נכון שזה ראש מערך גיור.
הלשכה המשפטית: הרב בן-דהן, אם זה ראש מערך הגיור, הוא יכול להגיש גם ערעור.
הלשכה המשפטית: לפי ההצעה שלהם ראש מערך הגיור יכול להגיש ערעור.
הלשכה המשפטית: מה ההבדל בין ערעור לבקשה - - -
הלשכה המשפטית: הם דיברו על שני הליכים שונים.
<איגי פז: לפי ההצעה שגיבשנו, בית הדין שקיבל את ההחלטה, הוא גילה שהעובדות שהובאו בפניו לא היו נכונות, והוא עצמו יבצע את העיון מחדש באותה החלטה.
הלשכה המשפטית: זו לא בקשה שמישהו מגיש.
הלשכה המשפטית: לבית הדין, יש לו סמכות לעיין מחדש בהחלטה שלו.
<רוני נויבאואר: יש עוד הערה אחת, אדוני.
<איגי פז: הערה נוספת מהותית לגבי הדין המשמעתי.
משה גפני: איזה סעיף?
<איגי פז: לגבי סעיף 16.
<איגי פז: בהתייעצות עם הנציג של הנציבות הוא העיר שיש בעייתיות מסוימת להחיל את הדין המשמעתי על דייני גיור שלא מונו לפי סעיף 9 בתור דייני גיור, כיוון שיכול להיות מצב שאלה אנשים שעיקר עיסוקם אינו בישיבה בערכאות, וכשאתה מחיל את הדין המשמעתי של עובדי המדינה, אתה מחיל לא רק לגבי הנקודה הספציפית שהם יושבים בתור דייני גיור, אלא אתה מחיל את זה על מכלול עיסוקם, גם כשהם לא יושבים בתור דייני גיור.
<איגי פז: מי שמונה, בכל מקרה, הדין המשמעתי חל עליו, אבל לגבי דייני גיור אחרים שלא מונו, למשל בהרכב מקומי וכו', צריך למצוא להם הסדר אחר.
הלשכה המשפטית: צריך להבהיר שזה חל עליהם רק בהקשר לעיסוק שלהם, לחברות שלהם בבית הדין.
<רוני נויבאואר: כן, אבל יש לנו קושי, כי הוא אמר לנו שאין בכלל יחסי עובד-מעביד, זה עובדי קבלן.
<רוני נויבאואר: אנחנו חושבים שמשמעת זה דבר מאוד חשוב.
<רוני נויבאואר: אנחנו חושבים שנכון להחיל משמעת, ויש לנו הצעה, אולי לא משולמת, לנוסח.
משה גפני: לפי הצעת החוק יש דיינים שלא חל עליהם הדין המשמעתי?
<רוני נויבאואר: מאחר שלא כולם התמנו לתפקידם, אלא חלקם מצויים בהרכבים הספציפיים, אז הנחת המוצא שלנו - - -
משה גפני: איך שמים אותם?
<איגי פז: הרב המקומי שהוא ראש ההרכב, הוא הממנה - - -
אלי בן-דהן: רב עיר.
אלי בן-דהן: רק עיר שמקים - - -
משה גפני: הוא יכול לשים מישהו שלא חל עליו הדין המשמעתי, סתם הוא לקח אותו מאיזה מקום?
<רוני נויבאואר: אדוני, צריך לזכור שכל עוד אין משמעת לרבני עיר, אז גם לדיין עצמו אין משמעת.
משה גפני: לא על רב עיר.
משה גפני: הוא יכול לקחת מישהו מהשוק?
<רוני נויבאואר: לא.
<רוני נויבאואר: הוא לא יכול.
משה גפני: מי הוא יכול לקחת?
<איגי פז: לפי התנאים שכתובים.
משה גפני: לא חל הדין המשמעתי על אחד שהוא לוקח?
משה גפני: הוא יכול לקחת מי שהוא רוצה?
<איגי פז: הוא יכול לקחת, אם הוא עומד בתנאי הכשירות.
משה גפני: באיזה כשירות הוא צריך לעמוד?
<רוני נויבאואר: של סעיף 12.
אורי מקלב: עוד לא ראיתי דבר כזה.
אורי מקלב: בלגן.
אורי מקלב: אף אחד - - -
דוד רותם: אתה לא ראית בלגן, אז ראית.
אורי מקלב: לא בגלל ההצבעות.
אורי מקלב: לגבי דברים מהותיים.
דוד רותם: אורית, יש לך עשר דקות לנמק את כל ההסתייגויות.
<רוני נויבאואר: עוד לא גמרנו.
אלי בן-דהן: מה עושים עם ההסתייגויות שלהם?
<איגי פז: הצענו נוסח שהשר לשירותי דת ימנה הרכב או בית דין לטיפול בעבירות משמעת של חברי בית דין לגיור שלא מונו לפי סעיף 9 ושאינם רבנים קבועים, כיוון שמי שמונה לפי סעיף 9, הדין המשמעתי של עובדי מדינה כן חל עליו.
אלעזר שטרן: זה מקובל עלי.
<איגי פז: כמו כן, אנחנו רוצים להגדיר את הדין המהותי לגבי עבירות משמעת, שדיין גיור שנהג שלא כראוי במילוי תפקידו, עבר עבירת משמעת.
משה גפני: אם לא חל עליו דין המשמעת?
<רוני נויבאואר: אנחנו מחילים עליו מכוח החוק.
אלעזר שטרן: גם לזה אין לי התנגדות.
<שאול פרבר: מי ימנה את הוועדה הזאת?
<איגי פז: השר.
<רוני נויבאואר: זו ועדת משמעת.
אלי בן-דהן: אולי בהתייעצות עם הרב הראשי.
דוד רותם: אתה תתייעץ עם מי שאתה רוצה.
דוד רותם: מישהו מכריח אותך עם מי להתייעץ?
אלעזר שטרן: השר לענייני דת, בעיני זה בסדר.
דוד רותם: אורית, נא להסביר את כל ההסתייגויות שלך.
משה גפני: יש לי גם הסתייגויות.
דוד רותם: שבע דקות.
דוד רותם: אחרי אורית אתה תסתייג.
אברהם מיכאלי: לכולנו יש, עוד לא הגיע התור שלנו.
משה גפני: אני אנמק כמה זמן שאני רוצה.
דוד רותם: אתה חושב שאתה תעשה את זה.
משה גפני: אני לא חושב, אני אנמק כמה זמן שאני רוצה.
דוד רותם: נדמה לך כך.
משה גפני: לא נדמה לי.
דוד רותם: אני פשוט אוציא אותך מהאולם.
משה גפני: לא נדמה לי שום דבר, אני אנמק כמה זמן שאני רוצה.
משה גפני: אתה לא תהפוך את הכנסת לקרקס - -
דוד רותם: אני אהפוך אותך לקרקס.
משה גפני: - - אתה לא תעביר פה חוק ככה בגלל שנוח לך, בגלל שאתה חייב למישהו משהו, שזה חלק מדיל מסריח.
משה גפני: אני אנמק את ההסתייגות שלי, כמה זמן שאני רוצה.